Erdo‘g‘on Turkiya NATO safini tark etmasligini ma’lum qildi

Anqara Shimoliy Atlantika alyansini tark etish niyatida emas. Bu haqda Turkiya prezidenti Rajab Toyyib Erdo‘g‘on ma’lum qildi.

“Biz NATO a’zoligidan va ittifoqdoshlardan voz kechish niyatida emasmiz”, — dedi Turkiya rahbari.
Turkiya tomonidan Rossiyaning S-400 havo hujumidan himoya tizimlari xarid qilinishi AQSh va NATO noroziligiga sabab bo‘lgan edi.
Vashington bunga javoban Anqaraga F-35 qiruvchi samolyotlari yetkazib berishdan bosh tortgan va sanksiyalar qo‘llash bilan tahdid qilgandi.